钦定古今图书集成/理学汇编/文学典/第177卷 > 《徐师曾文体明辩》 > 《墓碣文》〈附〉
## 钦定古今图书集成/理学汇编/文学典/第177卷 > 《徐师曾文体明辩》 > 《墓碣文》〈附〉

按：潘尼作《潘黄门碣》，则碣之作自晋始也。唐碣制方
趺圆首，五品以下官用之，而近世复有高广之等，则
其制益密矣。古者碑之与碣本相通用，后世乃以官
阶之故而别其名，其为文与碑相类，而有铭无铭，惟
人所为，故其题有曰碣铭，有曰碣，有曰碣颂并序。至
于专言碣而却有铭，或专言铭而却无铭，则亦犹志
铭之不可为典要也。其文有正变二体，其铭与韵，亦
与《志》同。

其文体与碑碣同，有官无官皆可用，非若碑碣之有
等级限制也。以其树于神道，故又称《神道表》。其为文
有正有变，录而辩之。又取阡表以附于篇，则溯流而
穷源也。盖阡，墓道也。